Schnauzer

***Schnauzer*** ialah sejenis baka anjing yang berasal dari Jerman dari abad ke-14 hingga abad ke-16. Istilah ini berasal daripada perkataan bahasa Jerman untuk "muncung" dan dalam bahasa sehari-hari memaksudkan "misai", atau "muncung berjanggut", kerana muncung berjanggut distingtif anjing ini. Pada mulanya, ia dipanggil pincer berbulu dawai, sementara *schnauzer* diterima pakai pada tahun 1879.

## Baka

Terdapat tiga baka: sederhana, gergasi, dan kerdil. Mainan dan cawan teh bukan baka *schnauzer*, tetapi istilah laizm ini digunakan untuk memasarkan *schnauzer* kerdil yang bersaiz kurang atau dibiakbakakan dengan buruk. *Schnauzer* asli bersaiz sama dengan baka *schnauzer* sederhana moden dan dibiakbakakan sebagai anjing penangkap tikus dan anjing pengawal. *Schnauzer* gergasi dan *schnauzer* kerdil dikembangkan daripada *schnauzer* sederhana dan merupakan hasil persilangan ke luar dengan baka lain yang mempamerkan ciri-ciri yang diingini untuk tujuan asli *schnauzer*. *Schnauzer* ditempatkan oleh VDH dan FCI dalam "Kumpulan 2, Seksyen 1: Pincer dan *Schnauzer*", dengan "No. 181, 182, dan 183" dalam "Seksyen 1.2: *Schnauzer*" yang dikhususkan untuk ketiga-tiga baka *schnauzer*.
* ''Schnauzer'' sederhana (yang juga dikenali sebagai *schnauzer* piawai) adalah setinggi sekitar  pada paras bahu dan berukuran seberat . Ia tergolong dalam kumpulan anjing pekerja yang dibiakbakakan sebagai anjing berbilang fungsi untuk menangkap tikus dan rodensia lain, sebagai anjing penjaga haiwan ternakan dan anjing pengawal, dan kemudian ia juga telah membawa pesanan semasa peperangan, membantu pihak Palang Merah, dan menjadi anjing polis. Ia dianggap mempunyai keleluhuran bersama dengan pincer Jerman sebagai varian berbulu dawai bagi baka pincer itu dan mungkin disilangkan dengan pudel Jerman hitam dan spits serigala kelabu, yang kepada pengaruhnya lapis bulu lembut hitam dan lapis bulu dawai kelabu garam dan lada diatributkan.
* ''Schnauzer'' gergasi adalah setinggi sekitar  pada paras bahu dan berukuran seberat . Ia merupakan anjing pekerja yang dikembangkan di Schwaben pada abad ke-17, yang pernah dikenali sebagai *schnauzer* München, pada asalnya dibiakbakakan untuk menggiring haiwan ternakan ke pasar dan menjaga ladang, dan kemudian digunakan sebagai anjing polis dan anjing ketenteraan. Ahli kinologi percaya bahawa *schnauzer* gergasi telah dikembangkan secara bebas melalui persilangan anjing besar Denmark hitam, *münchener*, anjing gembala Jerman, anjing Rottweil, anjing Dobermann, bokser, anjing lembu Flandre, anjing gembala Thüringen, dan *standard* sederhana.
* ''Schnauzer'' kerdil (yang juga dikenali sebagai *schnauzer* katik) adalah setinggi sekitar  pada paras bahu dan berukuran seberat . Ia dikembangkan sejak lewat abad ke-19. Ahli kinologi menganggap bahawa *schnauzer* kerdil ialah hasil penyilangan *schnauzer* sederhana asli dengan baka lebih kecil seperti pincer monyet dan pudel kerdil. *Schnauzer* kerdil dikelaskan dalam kumpulan utiliti (United Kingdom, Australia, New Zealand) atau kumpulan terier (Amerika Syarikat, Kanada), namun, tidak berkaitan dengan kumpulan terier kerana tidak mempunyai perangai, lapis bulu, dan rupa bentuk kepala dan tubuh tipikal terier. American Kennel Club (AKC) meluluskan kelabu garam dan lada, hitam, dan hitam dan perak sebagai warna lapis bulu yang boleh diterima untuk *schnauzer* katik. Ia juga dibiakbakakan dengan warna putih metah atau berwarna-warni, tetapi kedua-duanya tidak diluluskan oleh AKC. Pada tahun 2004, *schnauzer* katik merangkumi 2.4% daripada jumlah anjing baka tulen yang didaftarkan oleh AKC.

## Genetik

Dalam sebuah kajian genetik populasi tahun 2004 terhadap 85 ekor anjing baka tulen, yang menggunakan kaedah berdasarkan gugusan dengan empat gugusan genetik yang dikenal pasti, ketiga-tiga baka *schnauzer* secara struktur kebanyakannya bergugus dalam gugusan "keturunan Eropah baru, sebahagian besarnya terier dan *[[hound]]*, dengan peratusan lebih kecil dalam gugusan "baka pekerja" dan gugusan "baka jenis mastif", manakala gugusan "baka Asia/*hound* purba dan baka jenis spits" hadir dalam kalangan *schnauzer* gergasi. Dalam sebuah kajian anomali mata ''collie'' tahun 2007 terhadap 638 ekor anjing daripada 132 baka berlainan, dengan lima spesimen daripada setiap saiz baka *schnauzer*, dalam struktur populasi bagi analisis mikrosatelit, *schnauzer* itu kebanyakannya bergugus dalam "kumpulan pemburu" dan bukannya "kumpulan mastif/terier". Dalam sebuah kajian GWAS tahun 2010 yang menggunakan lebih daripada 48,000 polimorfisme nukleotida tunggal daripada 915 ekor anjing daripada 85 baka, *schnauzer* sederhana dan *schnauzer* gergasi membentuk cabang pokok filogenetik terpisah yang bergugus sesama baka-baka "moden" (cth., "anjing pekerja") dan bukan gugusan "terier kecil"/"mastif-terier", yang mengongsi kedekatan genetik dengan pincer Dobermann, anjing gembala Jerman, dan anjing air Portugis.

Dalam kajian WGS paling terkini tahun 2017 terhadap 1,346 ekor anjing daripada 161 baka, *schnauzer* sederhana dan *schnauzer* kerdil membentuk satu klad filogenetik terpisah daripada 23 klad dan membentuk satu klad lebih luas unik yang dalamnya kedua-dua baka mengongsi keleluhuran bersama dengan baka-baka jenis spits seperti anjing Eskimo Amerika, anjing Pomerania, dan anjing rubah kecil Itali, serta *[[schipperke]]*, *[[papillon (baka anjing)|papillon]]*, grifon Brussel, dan *[[pug]]*. Walaupun *schnauzer* gergasi mengongsi satu haplotip dengan dua baka *schnauzer* lain, ia membentuk nod filogentik dalam klad terpisah dan mengongsi keleluhuran bersama dengan terier hitam Rusia, anjing Rottweil, dan pincer Dobermann. Dalam sebuah lagi kajian WGS tahun 2017 yang menyelidik varian-varian genetik untuk pembangunan ekor pendek dalam kalangan baka anjing, *schnauzer* (kerdil) dan anjing Rottweil yang disampelkan mempunyai "fenotip ekor pendek yang disebabkan oleh faktor-faktor genetik yang tidak diketahui" dan "diramalkan telah mengembangkan ekor pendek secara bebas".

## Perihal

Baka ini mempunyai kecerdasan melebihi purata dan mampu berfikiran bebas, jadi pelatihan awal dan pelbagai senaman harian disyorkan. Berdasarkan metodologi pemeringkatan buku *[[The Intelligence of Dogs]]* (2006) karya Stanley Coren, *schnauzer* kerdil menduduki tempat ke-12, *schnauzer* sederhana di tempat ke-18, dan *schnauzer* gergasi di tempat ke-28 daripada 140 baka dalam 79 peringkat tentang keupayaan untuk mempelajari dan mematuhi perintah baharu, contohnya, kecerdasan kerja dan kepatuhan. *Schnauzer* kerdil dan *schnauzer* sederhana dikelompokkan sesama "anjing pekerja cemerlang", sementara *schnauzer* gergasi adalah sesama "anjing pekerja melebihi purata". Di samping itu, pakar meletakkan *schnauzer* kerdil sebagai yang ke-5 dalam kalangan 15 baka teratas dari segi keupayaan salakan anjing pengawas, *schnauzer* gergasi sebagai yang ke-6 dalam kalangan 13 baka teratas dari segi keupayaan anjing pengawal berkesan, sementara dari segi kecerdasan penyesuaian ketiga-tiga baka menunjukkan kebolehan penyelesaian masalah baik. Ia bersikap pelindung dan bertenaga dan memberikan amaran kepada isi rumah tentang sebarang potensi bahaya, walaupun sifat waspadanya dapat membawa kepada salakan berkekalan. Untuk mengelakkan anjing daripada menjengkelkan jiran, pemilik anjing patut berusaha sedaya upaya untuk membendung salakan berlebihan melalui pelatihan.

*Schnauzer* mempunyai janggut distingtif dan kening panjang dan berjumbai. Ia pada umumnya sama ada berwarna garam dan lada, hitam, atau putih, tetapi juga dapat berwarna coklat. Sesetengah pemilik mencukur *schnauzer* mereka pada belakang manakala bulu pada tungkai dikekalkan panjang dan keriting, tetapi ini mungkin mengubah warna lapis bulu, jadi lapis bulu pada belakang *schnauzer* pertunjukan terutamanya "dilucutkan" dengan tangan, untuk menggalakkan corak garam dan lada untuk muncul. Ia secara tradisional menjalani pemotongan ekor dan telinga untuk memberikan penampilan berwaspada, tetapi di banyak negara ini kini menyalahi undang-undang. Untuk anjing pekerja yang merupakan anjing pemburu tikus, prosedur ini mencegah tikus daripada memegang apa-apa apabila diserang dan, oleh itu, tidak dapat melawan balik. Pemotongan telinga dan ekor kini menyalahi undang-undang di Kesatuan Eropah, di Australia, dan di New Zealand dan semakin jarang di tempat lain. Janggut dan bulu tungkai *schnauzer* patut kerap diberus untuk mengelakkan pembentukan kusutan.

*Schnauzer* mempunyai lapis bulu ganda. Lapis bulu atas atau lapis bulu pengawal adalah mirip dawai dan kalis air, manakala lapis bulu bawahnya adalah lembut. Pelucutan menanggalkan lapis bulu bawah dan merangsang lapis bulu atas keras supaya tumbuh dengan lebih penuh. Lapis bulu bawah boleh "dilucutkan" (bulu mati longgar dicabut) sekurang-kurangnya dua kali setahun. *Schnauzer* dengan lapis bulu terlucut mempunyai lapis bulu dawai keras seperti yang diperihalkan dalam piawaian baka. Haiwan peliharaan tercukur kehilangan lapis bulu atas dawai dan hanya mempamerkan lapis bulu bawah lembut. *Schnauzer* kurang bersalin bulu berbanding dengan kebanyakan anjing.

## Kesihatan
*Schnauzer* terdedah kepada penyakit hati hempedu. Sebuah kajian mendapati bahawa *schnauzer* adalah 8.06 kali lebih berkemungkinan menghidap kecederaan hepatosel berbalik (kerosakan hati yang sekunder kepada endokrinopati seperti sindrom Cushing dan hipotiroidisme), 10.7 kali lebih berkemungkinan menghidap perfusi hati terjejas, dan 16.29 kali lebih berkemungkinan menghidap mukosele pundi hempedu.

## Catatan

## Rujukan